
Bunul 


Singur Dumnezeu este bun în toată puterea şi 
lărgimea, îie a cuvântului, fie a înţelesului lui. Câtă 
împărtăşire din aceea bunătate în lumea dinafară! 
Neintrecută în timpuri şi în diterite chipuri ; toată este 
opera lui Dumnezeu socotit în sine. Or, Dumnezeu 
socotit în sine este în trei persoane; iar grija ce ne 
poartă, împărţindu-ne bunătatea din veşnicia Lui în 
cronologia vremii noastre, i-o atribuim după îelul ei 
uneia sau altei persoane divine. Aşa, facerea din în- 
ceput, — a tuturor ființelor dependente — precum şi 
susținerea lor continuă, este a Tatălui, celui ce, fiindcă 
este dela sine, nefâcut şi nu purcede dela nimeni, 
bine i se potriveşte atributul de făcător şi atotţiitor. Fiul, 
tocmai pentrucă îşi are originea dela Tatăl prin na- 
şterea din veci, este persoana cea mai indicată, prin 
acest constitutiv personal, de a i se atribui şi a lua 
asupra sa menirea să reverse bunătatea într'o formă 
mai pronunțată, mai simțită de omenirea ce ştie mai 
bine să preţuiască lucrul avut şi pierdut, şi aceasta 
se face prin răscumpărarea promisă, şi începe cu na- 
şterea cea din fecioară în Viilaim, în urma cărora 
zicem că este din tată fără de mamă, şi din mamă 
fără de tată, rămânând misterul bunătăţilor necuprinse 
de noi nici ca mulțime, 

Nu mai puţin bun însă trebue să fie Siântul Spi- 
rit, cea de a treia persoană dumnezeească — şi e 
just, doar persoanele divine sunt egale — căci fără 
alt adaos îi zicem Bunule; când în împărate ceresc 
zicem : şi mântueşte bunule sufletele noastre. Ba, în 
manifestarea aceasta a bunătăţii lui Dumnezeu, lu- 
crarea ce o săvârşeşte Spiritul sfânt, şi i-o atribuim, 
trebue să fie, şi este, mai largă, mai amănunţită, cu 
un cuvânt mai vastă din toate punctele de vedere, 
Asta reiese şi numai din mersul acestei progresiuni. 

Dar atunci pentru ce noi oamenii aci suntem mai 
necunoscători ? Din vina noastră. Aci se cere contri- 
buţia nizuințelor noastre. Uşurinţa cu care ajungem 
să cunoaştem opera creatorului, a răscumpârătorului, 
şi din ele pe lucrători, nu poate forma motiv de negli- 


jenţă față de opera sfinţitorului, a Spiritului sfânt, 
care formează şi încheierea interesului şi rostului 
nostru de oameni, sfinţirea noastră, odată ce existăm 
şi suntem răscumpăraţi. 

Dotaţi fiind cu o fire, cum este cea omenească a 
noastră, combinată din elementul material trup, şi cel 
spiritual suflet, este bine ştiut că toată cunoştinţa 
noastră începe cu simțurile, facultăţile trupului. Ce 
vedem, auzim, ce cu mâinile pipăim, aceea judecăm 
şi ştim: altfel mintea noastră ar îi osândită să ră- 
mână o tablă negrefată, cum zice filosoful Aristotel. 
Acestei împrejurări se datoreşte faptul că în cunoa- 
şterea operei creatorului şi a răscumpărătorului putem 
îi mai acasă, Opera creatorului în desfăşurarea cea 
largă a laturei materiale ne este pururea o carte des- 
chisă, în care poate citi şi cel neştiutor de slove, cum 
zice Pavel către Romani (1, 19—20); »căci cele ne- 
văzute ale lui, prin făpturi s'au făcut cunoscute dela 
zidirea lumii, şi se văd ca şi veşnica puterea lui şi 
dumnezeirea .,.. « ... »pentru că Dumnezeu le-a 
arătat... « | 

lar Răscumpărătorul în opera sa de răscumpăra- 
rea s'a apropiat de noi şi mai mult, s'a făcut om 
trăind o vieață pământească de 33 ani, asemenea nouă 
întru toate, afară de păcat, Ne este deci uşor ca să 
legăm cunoştinţele de elemente materiale cu înfăţişarea 
obişnuită nouă. 

Opera Spiritului sfânt este însă din domeniul du- 
hovnicesc, este ridicarea noastră, nobilitarea şi inte- 
resul nostru. Spiritul Sfânt este marele necunoscut, 
care însoţeşte şi întăreşte omenirea răscumpărală 
în calea ei, pe cum Isus cel înviat din: morţi a însoțit 
şi a întărit pe cei doi învăţăcei spre Emaus. 

Este interesul nostru să-L cunoaştem mereu, şi 
mai de aproape, iar greul ce l-am întâmpina în mod 
firesc în chestiunea aceasta mai subiilă, pentrucă 
mai spirituală, nu poate să îormeze piedecă, ci trebue 
să fie zdrobit de străduințele noastre, 

Dacă Moisi a scris despre Hristos, şi Mântuitorul 

le aduce aminte evreilor aceasta, atunci noi trebue să 
ne luminăm asupra Spiritului sfânt din spusele lui 
Isus, carele a vorbit despre Spiritul. 

După spusele Măniuitorului: aceasta vine dela 
Tatăl şi ia dela Fiul carele-l trimite, adică purcede 
dela amândoi — căci alfel de comunicare nu există 
în Dumnezeu — şi încă mai exact, ca dintr'un singur 
principiu, odată ce numai întru atât se deosebeşte de 
Tatăl şi de Fiul. 

Sfântul Spirit este Dumnezeu adevărat, fără nici 
o micşorare îaţă de celelalte persoane divine, de unde 
mărirea li-se cuvine la toate trei deopotrivă. El este 
autorul scrierilor vechiului şi noului testament, el este 
mângâitorul venit la noi în urma rugăciunii şi trimi- 
terii lui Isus, întâiul rod al răscumpărării; creştini 
după Cristos, sfinți după Siântul Spirit, în aşa îel, în 
cât tot ceea ce înțelegem de intocmire a lui Dumnezeu 
sub numele de provedință este opera Sfântului Spirit. 
Atât de legată este venirea Sfântului Spirit de opera 
răscumpărătoare a lui Isus, încât Isus trebue să 
meargă mai întâiu, altiel nici mar veni Spiritul 
(lo. 16, 7). 

Spiritul este cel ce a desăvârşit întemeierea Bi: 
sericii şi a luat în continuare slujba de mântuire a 
oamenilor, odată ce aceasta a meritat-o Mântuitorul 
Isus : »veţi lua puterea Sfântului Spirit, carele va veni 
peste voi şi veţi fi mie mărturii în Ierusalim şi în toată 
ludea şi Samaria şi până la marginile pământului« 
(Fapte 1, 8). El învaţă, aduce aminte (lo, 14, 20); şi 
inspiră răspunsurile (Mat. 10, 19 —20). 

Pentru aceasta dăscălie, cum graiul se face cu 
limba, în formă de limbi se coboară Sfântul Spirit 
asupra apostolilor ; şi încă limbi de foc, focul dragostei 
lui Dumnezeu, ce suflă cum a suflat sufletul în întâiul 
om creat. Dragostea lui Dumnezeu a umplut inimile 
apostolilor în urmă şi i-a întărit; ca un vifor (fapte 2,2), 
căci suflul lui Dumnezeu este curăţitor cum un vânt 
primeneşte aerul, aşa că nu se mai cunosc apostolii 
cei ricoşi de mai îrainte. Petru, tăgăduitorul de mai 
înainte, mărturiseşte pe Isus înaintea tuturor, dus 
fiind în îața tribunalului, spune în numele tuturor 
(Fapte 5, 29) »cade-se a asculta de Dumnezeu mai 
mult decât de oameni<, în urmă se bucură cu toţii 
(Fapte 5, 41—42), pentru vrednicia ce ia ajuns să 
rabde pentru numele lui Isus, dar nu încetează a 
învăța şi a vesti, 

Aceasta este lucrarea Mângâitorului, Spiritului 
adevărului, carele pretutindenea este şi toate le pli. 
neşte, carele dă vieaţă şi împarte bunătăţile. In grija 
Sfântulul Spirit este lăsată Biserica, adevărul şi bună- 
tatea dela El vin. Nu filosofia omenească ci înţelep: 
ciunea dumnezeească este ceea ce trebue să primeze. 
Asta este lege şi »de se şi luptă cineva, nu se în- 
cununează, de nu se va lupta după legec (II Tim, 2, 5). 

Cunoaşterea misterului sfintei Treimi se impune, 


VESTITORUL 


—————————————————————————— Ca, 


E Anul XIV. No. ii 

Aceasta, fără cunoaşterea Spiritului Sfânt, este o 
cunoaştere incomplectă. 

Trebue cunoscut şi făcut să îie cunoscut în sin€ 
şi în lucrarea sa de conducere, lucrarea siinţiioare 
dătătoare de cel mai mare bine; opera zilnică din 
mijlocul nostru »întru care strigăm aba părinte< (Rom. 
8, 15), lucrare făcută în interesul şi „pentru binele 
nostru, şi în care nu se iertă nici o împotrivire: »Cel 
ce nu este cu mine, împotriva mea este, şi celcenu 
strânge cu mine, risipeşte. Pentru aceasta zic vouă: 
tot păcatul şi toată hula se va ierta oamenilor; dară 
hula care este împotriva Spiritului nu se va ierta 
oamenilor. Şi oricine va zice cuvânt împotriva Fiului 
omului, se va ierta lui; dară cine va zice împotriva 
Spiritului sfânt, nu i se va ierta nici întru acest veac, 
nici în cel ce va să îie« (Mat, 12, 30—32). 

Când Sfântul Spirit este lăsat să stăpânească, se 
petrece ceea ce vedem că s'a petrecut la primii cre- 
ştini, cari erau cu sârguință uniţi în rugăciune şi în 
sfaturile date de apostoli, legaţi cu legătura dragostei, 
care este consemnul creştinilor: »Din aceasta vor cu- 
noaşte toţi, că sunteţi ucenicii mei, de veţi avea dra- 
goste între voi« (lo, 13, 35). In consecință, aduc şi 
lucrurile în comun, se netezeşte asprimea cuvintelor 
reci — cum zice Sf. [. Crisostom —, de al meu şi 
al iău, izvorul atâtor neînfelegeri şi duşmănii. 

Apoi câte remedii de vindecare în persoana îie- 
cărui răscumpărat! 

In multele boale trupeşti Sfântul Spirit ne aduce 
resemnarea şi răbdarea cu bucurie; în neştiință, lu- 
mină de sus ; în slăbiciunea voinţii, tărie; biruinţă în 
lupta împotriva pornirilor trupului ; blândeţe în mânie ; 
spiritul de jeriiă în greutăţile mari şi de grea cum- 
pănă ; apoi darul statorniciei pe poziţia bună împotriva 
asalturilor şi ispitelor, 

Nu mai puţin minuțioasă este opera de siinţire a 
Spiritului, Schimbarea apostolilor după venirea Spiri- 
tului din înfăţişarea lor de mai înainte a fost minu- 
nată, dar asta se datoreşte şi supuşeniei lor, au ră- 
spuns aşteptărilor şi darurilor primite. Repede s'a pe- 
irecut, dar deosebim totuşi un început în care primesc 
cu ascultare porunca să stea retraşi şi statornici în 
rugăciune. Vine Spiritul, se învrednicesc de darul lim- 
bilor, îl primesc, corespund în toată misiunea lor me- 
reu şi tot mai mult până la cununa muceniciei: sfin- 
țirea este câştigată pentru totdeauna. 

Aduce mângâierea cu siguranța că binele făcut 
nu se trece cu vederea, oricât s'ar amâna; iar răul 
răbdat tot în bine va îi schimbat. Orice încercare şi 
umilire nu poate stăpâni cu nesfârşitul peste cei ce 
cu credință urmăresc şi primesc opera Spiritului sfânt. 
El poartă grija, şi Dumnezeu nu se poate lăsa biruit, 
oricum ar îi turburările: »iară biserica avea pace.., 
şi se umplea de mângăierea Siântului Spirit« (Fapte 
9, 31). Q. 3, 

O turmă şi un păstor 
dela al XXXIV-lea congres euharistic internaţional 


Timp de aproape o săptămână (24—29, V. 38), 
Buda-Pesta a fost centrul interesului deosebit al în- 
tregei lumi catolice, cu prilejul celui de al XXXIV-lea 
congres euharistic internaţional. 

Ca în toate lucrurile omeneşti, aşa şi în organi: 
zarea acestui congres au fost şi părţi bune şi părţi 
mai puţin reuşite. | 

Nu e aici loculsă ne ocupăm de acestea din urmă. 

Amintim numai că reprezentanţii a 41 de ţări şi 
națiuni şi-au dat întâlnire în zilele amintite în capitala 
Ungariei, 

Intre aceşti reprezentanţi sunt 17 cardinali, 40 de 
mitropoliți, 250 de episcopi şi peste 2.500 de preoți 
străini cu sute de mii de credincioşi, în sute de tre- 
nuri speciale. 

Ca la marile evenimente ale globului, S. Părinte 
Papa Pius XI a ținut să trimită pe însuşi secretarul 
Statului său, pe Emin. Sa Cardinalul Eugen Pacelii 
să prezideze aceste serbări, 

Neuitate vor rămânea şedinţa de deschidere, cu- 
minecarea a 160.000 de şcolari (între cari 40.000 atunci 
se cuminecau întâia datâ), adoraţia de noaptea a băr- 
baţilor, procesiunea euharistică pe Dunăre şi pe bule- 
vardele oraşului, dar mai ales liturghia din urmă, 
oficiată de numitul trimis al S. Părinte înaintea unei 
mulţimi de peste o jumătate de milion, precum şi cu: 
vântul de încheiere al urmaşului S, Petru. 

Deşi bătrân şi bolnav, chinuit de insomnie şi încă 
mai mult de grija ce poartă tuturor bisericilor din 


lume, Papa Pius XI a spus că atunci când i se dă 
posibilitatea ca, prin minunata invenţie a radiodifu- 
ziunii, cu dragostea de părinte care invinge depărtă- 
rile, să se adreseze fiilor săi, i se pare că revine în 
Ungaria şi anume la Buda-Pesta, unde, cu mulţi ani 
înainte, a putut să admire nu numai monumentele 
trecutului, ci şi credința strămoşească şi practică a 
poporului. Şi acum, după atâţia ani, îi apar vii icoa- 
nele de altă dată şi-i storc uimirea. 

Amintirea cea mai vie o are S, Părinte pentru 
S. Şteian, protoregele apostolic al Ungariei, al cărui 
monument l-a văzut la »Halâszbâstya« şi care şi-a 
închinat pe vremuri țara în paza S. Petru cel nemu- 
ritor prin urmaşii săi: papii de totdeauna şi care nu- 
mai dela urmaşul verhovnicului a voit să primească 
coroana şi puterea regală. 

Papa îşi aduce aminte şi de ceilalţi sfinţi rari 
ai acestei naţiuni, de S. Emeric, de S, Elisabeta şi de 
S. Ladislau şi cu dragă inimă împărtăşeşte binecu- 
vântarea apostolică tuturor celor întruniţi la congres, 
O binecuvântare specială a rezervat însă clerului şi 
poporului care a pregătit aceste serbări, 

Să dea Dumnezeu ca aceste congrese să trezească 
în toate sufletele omeneşti dragostea, cea mai mare 
dintre toate poruncile şi virtuțile şi ca această dra- 
goste să fie aşa de puternică, încât să mişte şi ini- 
mile celor ce astăzi stau departe de Biserica Dom- 
nului şi astiel intrând şi ei într'insa să îie o turmă 
şi un Păstor, 

















O solie a Spiritului Sfânt 


18 Maiu !:873. Maicele carmelitane din Pau no- 
tează emoționate o nouă dumnezeească întâmplare. 
Miriam a lui »Isus cel Răstignit« s'a învrednicit de 
O cerească descoperire, primind siânta sarcină de a 
vesti cultul special al Spiritului Sfânt, prin care toate 
se rezidesc, toate se siințesc. Maicele, cari erau de 
faţă în clipele de extaz spun, că sentimentele ce le-au 
copleşit şi pe ele în acele momente nu se pot exprima 
prin cuvinte. În această sfântă şi cerească răpire Mi: 
riam vede un porumbel, asupra căruia dintr'un potir 
cad nişte stropi de apă, ce-l îac de o curăţenie şi 
candoare orbitoare. Miriam cade la pământ şi aude un 
glas ceresc ce-i zice: »Comunică cu superioritatea ta 
şi cu Sfântul Părinte Papa dela Roma mesajul ceru- 
lui: »Domnul mi-a descoperit voința Sa, ca fiecare 
preot de pe întreg rotogolul pământului să jertiească 
spre mărirea Spiritului Sfânt câte o sfântă liturghie 
în fiecare lună, Şi toţi aceia, cari vor fi de faţă la 
acele liturghii vor primi daruri speciale<. 


Aceste speciale daruri apoi le comunică cu dife- 
rite prilejuri, lată unele din ele: 

»Adevăr, adevăr zic vouă, cine va chema în aju- 
tor pe Spiritul Sfânt, Mă va căuta şi Mă va şi aila 
pe Mine« ... »Cine va cere ajutorul Spiritului Siânt, 
acela va primi o conştiinţă gingaşă, asemenea cu 
gingăşia îlorilor de câmpe. 

»Dacă un părinte ori mamă va cere ajutorul Spi- 
ritului Sfânt, se va sălăşlui pacea în sânul familiei 
sale«. | 

»Cei ce vor cere ajutorul Spiritului Sfânt, vor 
gusta în adâncul sufletelor lor pacea, atât aici, cât şi 
în vecinicie« .,. »vor avea lumină în ceasul morții 
şi cu pace vor adormi în Domnule. »vor 
muri scutiți de păcate« ... »Preoţii cari vor propo- 
vădui cu râvnă adorarea şi cinstea Spiritului Sfânt 
vor primi un dar special pentru a înmuia sufletele, 
când vor vorbi către popore«. 

»Cei ce aleargă la ajutorul Spiritului Sfânt, aceia vor 

vindeca bolnavi şi vor deştepta pe cei ce dorm (morţii). 

»Va veni vremea, când diavolul, folosindu-se de 
nişte preoţi şi mireni pii la aparenţă, va îmbrăca chi- 
pul Domnului şi va folosi cuvintele Sale ca să-i ducă 
pe oameni în rătăcire. Cine însă va chema în ajutor 
pe Spiritul Sfânt, acela va primi darul să afle şi să 
descopere aceasta înşelăciune a diavolului«. 

Sora Miriam îşi îndeplini misiunea. Patriarhul le- 
rusalimului Bracco — la cererea ei — le cuprinde în 
scris şi le comunică cu Sf. Părinte Papa Pius IX. 
Dar Papa Pius IX moare, înainte de a fi putut 
lua măsurile dorite. Urmaşul său Leo XIil însă nu 
uită de solia sorei Miriam. In două enciclice (5. V. 
1895: Provida matris şi 9. V. 1897: Divinum illud 
munus) îndeamnă lumea întreagă la cultul special ai 
Spiritului Sfânt. In a doua enciclică dispune o novenă 
specială, ce are să fie ţinută în fiece biserică pa- 
rohială cu prilejul Rusaliilor. Celor ce iau parte la 
aceste novene li se dă pentru fiecare ziuă îndulgințe 
de 7 ani şi de 7 ori câte 40 zile, iară celor ce se vor 
spovedi şi cumineca cu vrednicie lrostind obicinuitele 
rugăciuni la intenţiunea S-lui Părinte] în ziua de Ru- 
salii, ori în una din cele 8 zile ce-i urmează, vor 
primi îndulgință plenară. 

Cultul special al Spiritului Sfânt s'a generalizat 
repede în Biserica apuseană, unde liturghia Spiritului 
Sfânt se obişnuieşte în ziua de Joi la începutul fiecă- 
rei luni (missa votiva). 

Cine e Miriam, aceasta distinsă delegată a Ceru- 
lui ? Miriam Bauardy era o fetiţă simplă arabă. Când 
a intrat în mănăstirea maicelor carmelitane din Betle- 
hem nu ştia nici ceti nici scrie. Scrisul, cetitul şi limba 
îranceză — pe care o vorbia cu infloriturile inerente 
limbei arabe — le-a învăţat cu foarte mare greutate. 
Ca simplă călugăriță muncitoare a fost învrednicită de 
daruri escepţionale cereşti. Primeşte semnele ranelor 
Mântuitorului. Sunt minunate comunicările viziunilor, 
ce le avea şi ne pune în uimire espunerea adevăruri- 
lor adânc teologice, cele făcea ea, mica şi neştiutoare 
fată arabă. Episcopul din Bayonne, Lacroix, mişcat de 
descoperirile ce le 'tăcea Miriam, a dispus ca mai- 
cele să noteze toate întâmplările ce i-se perândau 
micei sore smerite. Căci smerenia era o notă îunda- 
mentală a caracterului ei. Voia din toate puterile să-L 
imiteze pe Isus, pentru aceea îşi şi luă numele de 
Miriam a lui »Isus cel Răstignit«. A trăit 33 de ani, imi- 
tând şi în vrâstă pe dumnezeescul său Dascăl, 

Smerenia o preţuia cât cerul: »În iad poţi întra 
cu toate virtuțile, numai cu smerenia nu. In Raiu poţiin: 
ira cu toate scăderile, numai cu mândria nu<. Chiar din 
acest motiv era cinstitoarea smerită a Prea-Curatei: 
»Cu foc aş voi să-mi curățesc buzele, ca să pot rosti 
cu vrednicie acest cuvânt: Marie... Pe acest pă- 
mânt copilul nu se poate naşte decât numai prin mamă, 
prin ea vine în lume. Și în ceruri numai prin o mamă 
putem intra şi aceasta Mamă e: Maria«, 

Nici pentru o clipă n'ar voi să îie despărțită de 
Dumnezeu. Se doreşte pururi cu El, în mod nedespăr- 
țit: Precum vietăţile de mare trăesc şi se mişcă în 
mare, aşa se mişcă, aşa trăesc oamenii în Dumnezeu«. 
»Cum păzeşte mama pe copilul ei în braţe, aşa mă 
ține, Doamne, în dragostea Ta. Acolo e scăpat de toate 
primejdiile, la pieptul mamei sale nimic nu-i lipseşte, 
Aşa fi-va şi cu mine, Doamne, dacă mă vei păzi în 
dragostea Ta, şi aşa nimic nu-mi va lipsi, 

Pregătindu-se la ascultarea sfintei liturghii: O, 
Doamne, — esclamă — Tu singur, Tu singur! Aş 
dori să fiu o păsărică, ce să sbor peste lumea în- 
treagă şi să strig, ca lumea întreagă să mă audă: 
Dumnezeule, Tu singur!... »lartă-:mă Doamne, Tu 
singur, Tu singur! Isus nu e cunoscut, Isus nu e iubit. 
Oamenii iubesc mai mult pâinea neagră, decât cea 
albă (s. Euharistie) . .. 

Pregătindu- se la sf. cuminecătură: Am zis dul- 
celui meu Isus: Tu eşti marea nesfârşită. Apa Ta e 
mai albă decât neaua şi mai curată decât lumina. Tu 
îi zici fiecăruia : Veniţi la Mine voi toți ceice însăto- 
şaţi, veniţi să beţi, veniţi să vă răcoriţi şi să uitaţi 
toate năcazurile voastre. Domnul mi-a zis: Copila Mea, 
ştii tu oare cine sunt Eu? Eu suntacela, care înviez 
morţii, Eu sunt dascălul care iubeşte sufletele. Merg 
înaintea ta, cum merge păstorul în îruntea turmei 
sale, Când Isus priveşte spre aleşii Săi, acelora li se 
topesc inimelea, 

»lubirea aproapelui e semnul iubirii lui Dumne- 
zeu. De acolo voi cunoaşte că Mă iubeşti, dacă vei 
iubi pe aproapele tău. Dacă-l serveşti pe aproapele 
tău, pe Dumnezeu L-ai servit« ... 

Şi de fapt a servitpe aproapele ei cu dragă inimă, 
voioasă, chiar şi când era bolnavă. Moartea ei pro- 
vine dintr'un incident, ce i-se întâmplă în clipa în care 
servea pe alţii. In vara anului 1878, nişte muncitori 
făceau renovări în Carmelul maicelor din Betlehem. 
Miriam le-a adus apă, urcându-se pe scară până la 
locul unde se lucra, Deodată însă alunecă subt po- 
voara grea şi căzând îşi frânge mâna. Rana primită 
din zi în zi devine mai dureroasă, nimic n'o ajută. 
Are dureri mari, pe cari le oferă Domnului pentru 
preamărirea Bisericei Sale catolice şi a Carmelului din 
Betlehem: .. . »Un lucru lţi cer Dumnezeul meu, ca 
toți aceia, cari sunt în acest siânt lăcaş sau vor veni 
mai apoi aici, să Te iubească numai pe Tine, să ardă 
numai pentru Tine şisă se jertiească Ţie... la dela 
mine orice mângăiere şi li-o dărueşte lor. Permite-mi 
ca eu singură să iau asupra mea şi să port suferin= 
țele toate, numai eu singură«. Când în dimineaţa zilei 
de 26 August, la orele 5 clopotul Carmelului chiamă la 
Angelus pe maici, Miriam îşi face cruce şi întimpină 
ultima oară pe acest pământ pe Maica Domnului cu 
salutarea îngerească, ca apoi îndată, luată pe aripile 
îngerilor, să fie răpită în ceruri, unde să laude în vecie 
pe Maica ei, prin care s'a născut Cerului, 

La 27 August trupul ei a fost aşezat în mor- 
mânt, Lumea imensă ce o însoţia în ultima ei cale, 
era convinsă, că petrece pe o sfântă: »O sfântă a 
murit«, s'auzea de pe buzele mulțimei. 

Şi de fapt. Cele spuse de dânsa cu prelejul unui 
extaz : »Mântuitorul meu mi-a dat mie aripi... Dom- 
nul mă va primi în împărăţia Sa, El îmi va da aripi, 
ca să sbor, El îmi va dărui mii de flori, ca să le pre- 
sar în calea mea. Mia mai dat şi o corfiță plină de 
flori, din care poate să-şi ia fiecare prieten de al 
meu... Aripi mi-a dat mie Domnul, ca să zbor şi 
mi-a aşezat în braţe o cortă plină de îlori«, — s'au 
adeverit prin minunile nenumărate, vindecările mira- 
culoase, trupeşti şi sufleteşti, ce s'au săvârşit prin 
învocarea ajutorului ei. Minunile aceste l-au impre- 
sionat atât de mult pe patriarhul lerusalimului, Ca- 
massei, încât a cerut dela Siântul Părinte Papa beati- 
ficarea ei. | s'a şi început procesul în luna lulie 1919, 
iar la 20 Noemvrie 1934 Congregația Riturilor a de- 
clarat, că Miriam a deprins în grad eroic virtuțile. 
Părintele Papa Pius XI la 18 Maiu 1937 a iscălitor- 
dinul, ca Congregația Riturilor să desăvârgească pro- 

cesul de bsatificare şi nădăjduim că în scurtă vreme 
Miriam a lui »Isus cel Răstignit va propovădui de pe 
altarele noastre lumei întregi cultul special al Spiri- 
tului Sfânt, prin care se reînoiesc toate, s'aprind şi 


ard sufletele pentru Dumnezeu. 


In aceste zile de grele frământări unde ne vom 
întoarce să găsim ajutor, dacă nu la Spiritul Sfânt, 
care luminează, curăţeşte, mângăie, întăreşte, desă- 
vârşeşte şi dă tărie să îniruntăm cu Diruinţă toate ata- 
curile vijelioase ale iadului. Biserica Sfântă a lui Dum- 
nezeu, Mireasa scumpă a lui Isus sângerează răstig- 
nită de atâtea ori şi de către alâți nemiloşi duşmani 
federaţi ai iadului. Datorinţa noastră ne chiamă, fraţi 
preoți, să alinăm durerile ei, să ştergem de pe îaţa ei 
sângele, noroiul hulei şi al ocării, prin sfintele liturgii 
lunare în cinstea Spiritului Sfânt. Să îndemnăm pe 
credincioşii noştri, să ni se asocieze şi ei cu rugăciu- 
nile lor, ca aşa împreună să reparăm ofenzele nenu- 
mărate, ce 1 s'au adus şilse aduc neîncetat Spiritului 
Sfânt. Aşa vom putea conta cu siguranţă la ajutoarele: 
Sale speciale, ce ni le-a promis prin smerita Sa tri- 
misă Miriam Bauardy. Vertileanu 











Centenarul lui |. A. Mshler. 


'eologia universală comemorează cu mare pietate 
aniversarea centecenarului morţii marelui teolog lohann 
Adam Mohler. 

Alături de Scheeben, Hergenrâther, Hettinger, 
Weiss ş. a., el e una din gloriile cele mai curate ale 
teologiei germane. 

Se naşte la Igersheim bei Bad Mergentheim (6, 
5. 1796). Studiază în comuna natală în Ellwangen şi 
Tiibingen. La 18. 9. 1819 e hirotonit preot. Câtva timp 
lucrează în pastoraţie, apoi curând e chemat la cate- 
dra de drept şi istorie bisericească a facultăţii de teo- 
logie din Tiibingen. 

Cu o bursă de 400 îlorini, el frecuentează, pen- 
tru a se documenta asupra cercetărilor mai noui, uni= 
versităţile şi academiile din Wiirzburg, Bamberg," Jena, 
Leipzig, Halle, Găltingen, Braunschweig, Magdeburg; 
Berlin, Breslau, Praga, Viena, Miinchen. In 1823 în- 
cepe lecţiile de drept, dar mai cu seamă cele de istorie 
bisericească ce aveau să-i aducă atâta renume bine 
meritat. 

Acest renume îl face să fie invitat încă în 1826 
ca proiesor la universitatea din Freiburg. In anii ur- 
mători, universităţile din Bonn, Miinster şi Breslau îi 
fac aceeaşi cinste. El rămâne credincios mamei sale 
sufleteşti, universităţii din Tiibingen. Abia în 1835, o 
părăseşte de dragul celei din Miinchen, precum şi de 
dragul unor prieteni ca Gores şi Dollinger, profesori 
şi ei la aceeaşi universitate, Dar în anul urmâtor se 
îmbolnăveşte şi în Aprilie 1838 moare. 


Pe mormânt prietenii şi admiratorii îi sapă aceste 
caracteristice cuvinte : »Defensor îidei, literarum decus, 
ecclesiae solamen«, [Apărător al credinţei, podoabă a 
ştiinţei, mângăiere a bisericii]. | 

Şi pentru cine-i cunoştea opera, în adevăr aşa este. 

Două sunt lucrările sale de căpetenie: »Unitatea 
în Biserică, sau principiul catolicismului înfăţişat în 
duhul părinților Bisericii din întâiele trei veacuri« 
(Tiibingen, 1825) şi »Simbolica sau înfăţişarea con- 
trastelor dogmatice dintre catolici şi protestanți po” 
trivit cu mărturisirile lor de credinţă publică« (Tiibin- 
gen, 1832). 

Deşi, evident, ştiinţa teologică de un veac încoace 
a înaintat foarte mult şi pentru multe amănunte avem 
lucrări cu mult mni bine informate decât ale lui, to- 
tuşi metoda lui de cercetare şi mai ales spiritul ce 
animă toate lucrările lui rămân noui şi veşnic tinere. 

Cauza ? 

Puţini teologi au înţeles şi înțeleg ca el marea 
putere a tradiţiei creştine. Chiar titlul întâiei sale lu- 
crări mai de seamă ne aduce aminte de o lucrare la 
fel a S. Ciprian. Răsioind aceste lucrări, îţi dai seama 
de ce va să zică duhul adevărului, dumnezeească îă- 
găduință a Mântuitorului de a fi totdeauna cu noi prin 
Duhul Sfânt coborit asupra sfinţilor apostoli şi prin ei 
asupra întregei Biserici, ca nici când să nu se abată 
dela calea adevărului. Acest Duh Siânt îi face să măr- 
turisească bărbăteşte credința în clipe de grea cum: 
pănă și să-şi aducă aminte de toate câte a spus Dom- 

nul ; tot acest Duh sfințeşte sufletele şi le povăţueşte 
pe căile uimitoare ale desăvârşirii. Această sfințire şi 
desăvârşire se face în felurite chipuri, respectând fi- 
rea fiecărui om în parte şi mai ales dumnezeeştile 
drepturi ale ierarhiei bisericeşti; el n'are nimic revo- 
luţionar demonic distrugător, ci porneşte totdeauna cu 
smerenie dela adevărul revelat, adică descoperit de 
Dumnezeu. 

lată, cu alte cuvinte, deosebirea cea mare între 
inovaţie şi între tradiţie, între protesranţi şi între ca- 
tolici, între comunităţile ce mereu variază ale nova: 
torilor şi între marea, nemuritoarea Biserică a Romei, 

Şi iată pentru ce se cuvine să aducem şi noi po- 
menirii lui ]. A. Mohler prinos de închinare. 


P. loan Georgescu 














Misiunile lezuiţilor în Japonia 


Prin anii 1549-50, sf. Francisc Xavier predica 
Evangelia prin Japonia, pe la Congoşima în regatul 
Saxuma şi pe la Amangucci, pe unde încreştină mai 
multe mii de Japonezi, între cari şi mulţi nobili, şi 
chiar »bonzi« adecă preoţi budhişti; dar în general 
vorbind, în Japonia creştinismul mergea foarte greu şi 
în silă, şi asta din cauza religiei dominante a acelui 
popor. 

Religia veche a Japonezilor era »Tşintoismul«, 
adecă cultul strămoşilor. Venerau pe zeul Kamis, iar 
peste cultul lui primiră învățături de ale lui Confu- 
cius, care trăise în China prin veacul VI înainte de 
Cristos. Prin veacul VI după Cristos primiră şi învă- 
țături de ale lui Budha. 

Divinitatea principală la Japonezii vechi era „Ama- 
lerassu“, care era considerat de întemeietor al dina- 
“ stiilor japoneze. Urmaşii lui se numeau „Mikadoo“, 
şi toţi sunt divinizaţi, aşa că în Japonia religia este 
concrescută cu Statul şi cu națiunea, prin urmare le- 
pădându-se cineva de cultul vechiu, înseamnă.că s'a 
lepădat de naţiune şi de Mikadoo. 

După învăţăturile religiei vechi japoneze, viaţa 
aceasta este un vis, şi după ea nu mai este nimic. 
Aceste învățături făceau pe Japonezi să pună foarte 
puţin preţ, atât pe viața proprie cât şi pe a altuia. 
Astfel, în Japonia, uciderile şi sinuciderile se fac ade- 
sea numai din capriciu. Ştim că la moartea împăratu- 
lui. Mutşu-Hito, generalul Noghi, viteazul din războiul 
Ruso-Japonez din 1904, s'a sinucis, numai ca să moară 
şi să îie îngropat în aceeaşi zl cu împăratul său. 

Astăzi religia naţională a Japonezilor se numeşte 
„Kioobou-Şintoo“, dar religie dominantă este »Bud. 
hismul«, care cu »Nirvana« lui şi cu »Metempsichosa« 
— se vede că mai mult îndestuleşte sufletul japone- 
zului decât secul »Tşintoism« —, dela care n'are ce 
aştepta decât supunere oarbă faţă de »Mikadooe«, în 
toată această viaţă scurtă şi plină de necazuri. 

lezuiţii pătrunseră în această ţară, ca să continue 
lucrarea începută de si. Francisc Xavier. Ei înfiinţară 
comunităţi creştine, mai întâi în regatul Arima şi pe 
coastele apusene ale insulei »Kiusiuc«, Principii din 
Omura şi din Tamba se încreştinară, 

Sub domnia puternicului împărat Nobunanga, cre- 
ştinismul progresă foarte îrumos, aşa încât la 1579, 


în Japonia erau peste 150 mii catolici. Misionarul cel 
mai însemnat în acest timp era iezuitul „Valignani“ 
(mort la 1608), care se bucura de mare vază şi în 
Europa, aşa că regele Filip [ll al Spaniei de multe ori 
îi cerea sfaturile, în ceea ce privea guvernarea Indiilor. 

Valignani întemeiă în Japonia mai multe mână- 
stiri de lezuiţi — în cari erau şi mulţi indigeni; — 
edifică vreo 300 de biserici, iar numărul catolicilor 
ajunse la 200 mii. Insuşi împăratul Nobunanga făgă- 
dui lezuiţilor că se va încreştina ; iar la 1585 merse 
la papa Grigorie XIII în Roma, o delegaţie din trei 
regi japonezi cu toată suita lor, ca să-i mulțumească 
pentru predicarea Evangeliei în insulele lor. 

Insufleţirea aceasta nu dură mult, ba la 1587, 
acelaşi împărat, lăsându se influenţat de sfetnicul său 
»Taicosama«, porni o crâncenă persecuție împotriva 
creştinilor. Mai multe de 70 de biserici au fost arse, 
mulțime de creştini ucişi, iar lezuiţii siliți să pără- 
sească fara. Ei nu ieşiră toţi însă, ci vreo câţiva mai. 
rămaseră ascunşi şi protejaţi de unii principi, prieteni 
ai creştinilor. 

Cauzele acestei persacuţii au îost cam următoarele : 

Impăratul ceru pentru haremul său fecioare cre- 
ştine, iar lezuiţii se împotriviră. Unii dintre nobilii 
japonezi acuzară pe misionari că ar avea legături 
ascunse cu regii din Europa, ca să le tradeze ţara. 
Nişte călugări franciscani, veniţi din insulele Filipine, 
începură a predica în piaţa publică a capitalei, batio- 
corind şi ridiculizând religia veche a Japonezilor. Un 
căpitan de corăbii spaniol, pentru a se arăta cu mai 
multă autoritate, se lăuda cu imprudenţă zicând că 
misionarii sunt trimişii regelui său ca să-i pregătească 
calea pentru cucerirea ţării. Pe lângă toate acestea 
apoi, vieaţa destrăbălată şi plină de nedreptăţi a ne- 
gustorilor şi a marinarilor portughezi, făcea să se 
creada că toată virtutea misionarilor nu e decât fă- 
țărnicie, şi că ei într'adevăr lucrează cu scopuri 
ascunse şi subversive ţării lor. 

La 1597 izbucni o altă persecuție, în care fură 
ucişi o mulţime de creştini,iar la 5 Februarie acelaşi 
an, în piaţa publică a capitalei fură ucişi 3 lezuiţi şi 
25 Franciscani. Aceştia au fost canonizați la 9 lunie 
1862. 

O altă persecuție izbucni la 1612. Protestanţii 

Olandezi, negustori prin Japonia, din invidie faţă de 
Spanioli şi Portughezi, răspândiră zvonul că misionarii 
m'ar îi decât spioni de-ai regilor lor pentru a cuceri 
țări. Japonezii crezură, şi incepură a ucide pe creştini, 
atât europeni, cât şi indigeni, pe cari îi credeau unelte 
cumpărate ale misionarilor. Persecuţia aceasta dură 
10 ani, adecă până la 1626. Creştinii mureau cu su: 
tele, dar alţii cu miile se încreştinau. Erau mulți 
preoți şi călugări indigeni. 

La 1613, vreo 91 de iezuiţi trebuiră să pără- 
sească ţara, dar mai rămaseră ascunşi vreo 27, cari 
continuară a predica în ascuns. La 1622 fură ucişi 
121 de creştini, dar în acelaşi an se încreştinară 2236 
de Japonezi adulţi. Sângele martirilor s'a dovedit şi 
acum »sămânţa creştinilor«, precum zisese Tertulian 
pe la începutul veacului III. La 1625 erau în Japonia 
peste 600 mii de catolici, 

La 1637 se dădu poruncă aspră, ca nici un strein 
să nu mai fie primit în țară, şi toţi creştinii — fie 
europeni, fie băştinaşi, — să o părăsească. Numai 
negustorilor olandezi li se mai permise a face comerţ 
în Japonia, dar cu condiţiunea ca pe pământul Japonez 
să se abţină dela orice cult şi cerimonie creştină, şi 
să batjocurească Crucea, Protestanţilor nu le era greu 
lucrul acesta, şi pentru interesele lor materiale ob- 
servau toate aceste condiţii. Astiel respectul faţă de 
europeni şi de religia lor începu să dispară dintre 
japonezi, iar creştinismul — prin protestanții Olan- 
dezi, — în Japonia ajunse de râs. 

La 1638, persecuția din Arima, dădu prilej unei 
răscoale a locuitorilor din partea 'sud-vestică a insulei 
Kiusiu, cari în mare parte erau creştini. Olandezii 
dădură principelui tunuri, cu ajutorul cărora le cuprinse 
fortăreaţa Simabara, şi ucise vre-o 35 mii de creştini 
catolici. Acestea erau isprăvile protestanților olandezi. 

La 1649 se părea că au dispărut orice urme de 
creştinism în Japonia. Optzeci de lezuiţi fură martiri- 
zaţi, şi o mare mulţime de indigeni: 

La 1709, iezuitul „de Sidoti“ încearcă să intre în 
Japonia, dar încă la ţârm îu arestat apoi dus la leddo, 
unde îu ucis, Doar prin familii şi în ascuns se mai 
păstra sămânţa creştinismului la poporul galben din 
insulele oceanului Pacific. 

Persecuţiile împotriva creştinilor, şi peste tot 
împotriva catolicilor, durară până la 1873, când înce- 
tară din motive politice. La 1884, Statul japonez se 
declară fără de nici o religie; iar la 1899 toate; şcoa- 
lele elementare îură declarate fără de nici o religie, 
deschise calea la multe disordine morale şi materiale, 
zdruncinătoare şi tulburătoare a ordinei publice civile. 
Astfel guvernul japonez, la 1912 se văzu silit să ho- 
tărască întoarcerea la Dumnezeu »sau cel puţin la 
dumnezei«, Tşintoismul şi Budhismul începură să re- 
învie, iar împreună cu acestea şi creştinismul. 

In 1930, în Japonia erau 5 reşedinţe episcopeşti, 
cu 206.754 catolici. In cele cinci reşedinţe sunt şi o 

mulțime de şcoale creştine. Două licee sunt înființate 
încă dela 1923, şi anume unul la Tokio şi altul la 
Nagasaki. Intemeietorii lor au fost »Micii Fraţi ai Ma- 
riei« (Institutum  Parvulorum Fratrum Mariae, seu 
Maristarum Scholarum), cari încă de pe la 1888 pă- 
trunseră în Japonia. Majoritatea elevilor în aceste |i- 
cee sunt păgâni, dar amândouă sunt recunoscute de 
Stat, şi elevii din ele au privilegiul de a îi scutiţi de 
serviciul militar. Liceul din Tokio se numeşte »Steaua 
dimineţii« (Stella matutina). 

In Japonia în prezent sunt şi o mulţime de că- 
lugărițe catolice, cari sunt mai bine văzute decât »ma: 
gistrele« protestante, Ele se îngrijesc de educarea 
tinerelor japoneze. 

La 1911, iezuitul Dalman obţinu dreptul de a 
înființa la Tokio o universitate catolică, care are şi 
acuitate de medicină, E aprobată de Stat şi frecven- 
tată de mulţime de tineri, nu numai creştini, ci şi 
păgâni, In timpul din urmă s'au mai înfiinţat licee şi 
în celealalte reşedinţe episcopeşti, iar Japonezii cato- 
lici au episcopi indigeni, 

In Corea. Peninsula Corea (din sudul Manciuriei), 
încă dela 1908 este în stăpânirea Japonezilor. Creşti- 
nismul catolic este mai puternic în Corea decât în 
Japonia propriu zisă, numai cât credincioşii coreani 
sunt săraci şi din clasele cele mai de jos ale societăţii. 

Şcoale proprii n'au, decât puţine de tot, iar în 
şcoalele japoneze nu vreau să-şi trimită copii din ură, 
căci în japonezi ei nu văd decât nişte stăpâni asupritori. 

In mănăstirea Sf. Benedict din Seoul, misionarii 
au deschis trei şcoale: una normală, altă de agricul: 
tură, şi un gimnaziu. Coreanii însă sunt prea săraci, 
şi nu-şi trimit copiii la şcoală, sau şi dacă vreunul 
mai cu stare şi-l trimite, îl lasă cu ce a învăţat în 
mânăstire, şi. mai departe nu-l duce prin şcoale su- 


-perioare. Mai sunt apoi căteva şcoale de arte şi me- 


serii, întemeiate şi susținute tot de misionari, şi cari 
sunt frecventate de mulţi tineri, 

Coreanii sunt buni credincioşi şi dornici de cul- 
tură, aşa că acolo sunt multe nădejdi de încreştinare 
a întregului popor, mai cu seamă când vor fi posibi- 
lităţi ca misionarii să înființeze multe şcoale, unde 
copiii coreanilor să înveţe carte în mod gratuit. 


N. Lupu 











— "+ Maria Văcărescu, născută Clintocu, vă- 
duva lui Alexandru Văcărescu de pioasă aducere 
aminte, în etate de 77 ani, după o vieaţă întreagă 
închinată iubirii de Dumnezeu şi de aproapele, şi-a 
dat sufletul în mâinile Celui dela Care l-a primit, 

O plâng fiii săi Alexandru, licenţiat în drept, Mi- 
haiu abs. de teologie, fiica sa Silvia şi nepoata sa 
Maria, după cum şi numeroase rudenii, 

No. 2110/1938, 


Colectă pentru parohiile noastre 

din Vechiul Regat 

Pentru ajutorarea parohiilor noastre din Vechiul 
Regat, cărora le aparţin credincioşi din toate diecezele 
provinciei noastre mitropolitane, în ziua II-a de Ru- 
salii se va face colectă în toate parohiile Diecezei 
Noastre, 

Fraţii Preoţi cu toată căldura sufletească îşi vor 
îndemna credincioşii la o contribuţie cât de mare fiind 
vorbă de ajutorarea celor mai lipsite organizaţii bise- 
riceşti, 

Suma încursă din colectă şi din valorizarea na- 
turaliilor adunate în acest scop, se va trimite Oficiu- 
lui administrativ al fondaţiunilor diecezane cu menţiu: 
nea: »pentru parohiile din Vechiul Regat«, 

Oradea, 24 Mai 1938, 











CRONICI 


— Cercul agrist din Holod şi împrejurime, 
a ţinut la Holod jud. Bihor, a ll-a şedinţa, impreunata 
cu o frumoasă serbare. 

In îața unei asistenţe care cuprindea toată popu- 
laţia comunelor Holod, Rogoz, Dumbrăviţa-Mică, Vin- 
tire, Brăteşti şi Mociar, în frunte cu preoţii lor, şi cu 
ceilalţi intelectuali din comunele respective, preşedin: 
tele cercului, d-l Alexandru Văcărescu, în cuvântul 
de deschidere accentuiază esenţialui vieţii noastre în: 
demnând lumea la credința în Dumnezeu şi deprinde- 
rea virtuților creştineşti. 

Într'o foarte reuşită conferinţă, d-l Ioan Tifion, 
dir. şcolar în Dumbrâviţa-Mică, înstrueşte mulţimea 
credincioşilor asupra »păcatelor de căpetenie«, după 
care tânărul învăţâtor din Brâteşti d-l Mihaiu Creţu, 
lămureşte ierarhia valorilor spirituale: iubirea de 
Dumnezeu, de Biserică şi de Neam. 

Partea artistică a programului a fost executată 
de »şcolari şi adulţi« sub conducerea d-lui înv. feodor 
Bondar. 

După cuvântul de încheiere al M. O. Domn Victor 
Ghergar parohul local — mulțimea intonând imnul 
Regal, şedinţa ia sfârşit. EI 

Mulțimea se orândueşte apoi spre sfânta Biserică 
împodobită cu gust de doamna Aurica Ghergar din 
Holod, pentru a asista la Binecuvântarea Eucharistică. 

Cu această ocazie On. Domn Alexandru Ciurdariu 
parohul din Vintire rosteşte o succintă predică despre 
blândeţe, desvoltând cuvintele Mântuitorului: »Fericiţi 
cei blânzi că aceia vor moşteni pământul«. Urmează 
“ apoi Binecuvântarea Eucharistică, impresionant oficiată 
de On. Domni Alexandru Ciurdariu din Vintire, Cornel 
Mărian din Rogoz şi Eugen Pantea din Mociar. Adânc 
reculeasă şi întărită, mulțimea se împrăştie la ale sale. 

La masa de despărţire, prezidată de venerabila 
matroană văd. prot. Popoviciu, d-l Alexandru Văcă- 
rescu mulţumeşte tuturor celor care au lucrat pentru 
reuşita şedinţei acesteia atât de impunătoare, cât şi 
familiei V. Ghergar pentru ospitalitatea generoasă 
acordată tuturor, şi propune ţinerea celei de a [ll-a 
şedinţe în comuna Mociar, parohia On. D. Eugen Pantea. 


VESTITORUL 


Anul XIV. No. 1i 


— Cifre americane. Din anuarul oficial al Bi: 
sericii catolice din Statele Unite pe anul 1938, rezultă 
că în prezent în această ţară, socotind şi Alaska şi 
insulele Havai, există 21,451 460 de catolici. Deci cu 
492.326 mai mulţi ca în 1937. Sporul e de 1,762411 
în comparație cu populaţia catolică din 1928 şi cu 
4,035.157 faţă de acum 20 de ani. Inanul trecut s'au 
făcut cele mai multe schimbări în lerarhia americană : 
s'au înființat trei noui Provincii, trei Arhidieceze şi 
cinci noui Dieceze. Astiel numărul Arhidiecezelor s'a 
urcat la 19 iar al Diecezelor la 93, în afară de un 
Vicariat şi o Abaţie »nullius<. Statele Unite au acum 
132 Arhiepiscopi şi Episcopi. Tot în 1937 a fost deschis 
al 206-lea seminar ce-l au catolicii din această ţară. 
In seminarii studiază în prezent 15.984 clerici, iar 
numărul membrilor clerului urcă la 32.668, cari îşi 
desfăşoară activitatea în 18.428 de biserici, misiuni şi 
alte instituţiuni. Tot aici lucrează 86 de Ordine călu- 
găreşti de bărbaţi şi 209 Congregaţii de femei. In 
afară de aceasta în anul trecut s'au deschis nume- 
roase şcoli şi instituţii noui. 


— % Abatele Paul Ferretti. In gara Bologna, 
în drum spre Congresul euharistic mondial dela Bu- 
dapesta, s'a stins repentin din viaţă abatele Paul 
Ferretti O. S. B. învățatul musicolog şi liturgist, Nâscut 
în 1866 la Subiaco, patria S-lui Benedict, a intrat de 
tânăr în acest ordin. Calitățile lui alese au făcut că 
la vârsta de abia 34 de ani să fie ales abate al mă- 
năstirii benedictine din Parma. Din 1922 era Preşge- 
dintele Institutului Pontiiical de Musică Sacră în Roma, 
şi de mai multă vreme Consultor al S. Congregaţii a 
Riturilor şi vicepreşedintele asociaţiei italiene S. Cecilia 
pentru Musica Sacră. Prin publicaţiile lui: Principii 
feorefice şi practice decani gregorian, Cursui metric 
şi ritmic al melodiilor gregoriane şi volumul Estetica 
gregoriană, i-au dobândit o faimă mondială, iar lec- 
țiile lui erau foarte cercetate de studenţii italieni şi 
străini din Roma. Aproape anual ţinea cursuri extra- 
ordinare de Cant gregorian şi la Mănăstirea benedic- 
tină din Solesmes (Franţa). Odihnească în pace! 











OFICIUL PAROHIAL ROMĂN UNIT, CONSTANȚA 
Str. Salcâmilor — Vila Dragoş 


Nr. 179 19 Mai 1938, 
Mulțumită 


Credincioşii Transilvăneni Români-Uniţi din Con- 
stanţa, ţin să aducă mulţumită şi în modul acesta 
Fam. M. On. Domn Dr. Vasile Chirvai profesor la 
Academia de Teologie din Oradea-Bihor, pentru prea- 
frumosul potir de argint aurit, donat Si. Noastre Biserici, 

Maica Sfântă, patroana Si. Noastre Biserici, să le 
împlinească toate dorinţele. În numele credincioşilor 

Pr. Nicolae Șandru 





Anunţ școlar 


Examenele de admitere în clasa |, la Liceul r.c. 
»Sfânta Ursula« cu drept de publicitate, din Oradea, 
se vor ţine în ziua de 20 lunie a. c. 

Actele necesare se vor înainta cel mai târziu 
până in ziua de 18 lunie a. c. | 

Direcţiunea 

